Honorius IV
Honorius IV Res apud Vicidata repertae: Nativitas: 1210; Roma Obitus: 3 Aprilis 1287; Roma Patria: Dicio Pontificia Pontificatus 1285 - 1287 Praecessor: Martinus IV Successor: Nicolaus IV Insignia heraldica Honorius IV, nomine nativo "Iacobus Savelli" (Romae anno circiter 1210 natus; ibidem mortuus die 3 Aprilis 1287) fuit papa Catholicus et episcopus Romanus a die 2 Aprilis 1285. Familia Iacobi Savelli fuit nobilis et ecclesiae iam Papam Honorium III donaverat, Iacobi patruum. Iacobus Lutetiae studuit. Anno 1261, cardinalis a Papa Urbano IV creatus est titulo Sanctae Mariae in Cosmedin. Postea praefectus papae in Tuscia fuit. Anno 1274, cum papa Gregorio X concilio Lugduni interfuit. Ab anno 1277 cardinalis protodiaconus meruit, quo titulo papam Martinum IV coronavit. Cum Honorius papa factus est, iam senex erat et graviter podagra laborabat.